त्यस्तै शान्ति स्थापना पछि जिल्ला सदरमुकाम मुसीकोटबाट चुनबाङसम्म सडक निर्माण कार्य थालिएको दशवर्ष भयो । हालसम्म नौ किलोमिटर मात्र सडकको ट्रयाक निर्माण गरिएको छ । सरकारले सडकमा पर्याप्त वजेट नछुट्याउँदा सडक निर्माण कार्य प्रभावित बनेको हो । तिनवर्षमा सम्पन्न गर्नेगरी योजना सुरु गरिएको थियो । वजेट अभावकै कारण खानेपानीका चारवटा योजना पनि अलपत्र परेका छन् । त्यतिवेला भत्केका संरचना पनि पुर्न निर्माण हुन सकेका छैनन् ।
